# Aulus Cornelius Cossus Arvina

### A Wikipédiából, a szabad lexikonból.

| Ókorportál

Aulus Cornelius Cossus Arvina nevét Livius Ab urbe conditájából ismerjük, ahol felváltva szerepel a Cossus és Arvina cognomen egyazon személy esetében.

Arvina karrierje a szamniszok elleni harcokhoz kötődik. Kr. e. 353-ban és Kr. e. 349-ben magister equitumként szolgált, majd Kr. e. 343-ban consul lett. Ekkor ő volt a legelső római hadvezér, aki behatolt Samnium területére. Egy szurdokban menetelve hadseregét meglepte az ellenség, de Publius Decius legendás önfeláldozása lehetővé tette a sereg számára, hogy elmeneküljön. Ezt követően Cossus-Arvina is leverte a szamniszokat, győzelméért pedig triumphust tarthatott.

Kr. e. 322-ben ismét consullá választották, majd Kr. e. 320-ban dictatori rangban mért súlyos vereséget a déli ellenségre egy nehéz csatát követően. Győzelmét többen az év consuljainak tulajdonították.

## [szerkesztés] Források

- Dictionary of Greek and Roman Biography and Mythology. Szerk.: William Smith. Boston, C. Little & J. Brown, 1867. Lásd még itt.

A lap eredeti címe "http://hu.wikipedia.org../../../a/u/l/Aulus_Cornelius_Cossus_Arvina_6029.html"

Kategóriák: Római hadvezérek, katonák | Római politikusok

##### Views

- Szócikk
- Vitalap
- Aktuális változat

##### Keresés